Saya mau tau MERINTIS LANGKAH dari Sekolah Rendah Islam Aman. Jelaskan dalam bahasa melayu

Tanggal awal tahun 1990... cadangan menubuhkan satu sekolah Islam dipertimbangkan secara serius sebagai penerusan pendidikan anak-anak batch pertama Tadika Iman yang akan tamat persekolahannya pada akhir tahun 1990.

Satu jawatankuasa yang terdiri daripada mereka yang bertanggung jawab telah mula berdiskusi dan akhirnya satu kertas kerja permulaan telah dibentangkan pada 1 Jun 1990 oleh cikgu Asmawi Mohamad. Hasilnya secara konsep bersetuju untuk ditubuhkan (sebuah sekolah rendah).

Tenaga-tenaga pengajar awal telah dihantar mengikuti Kursus di Sekolah Rendah Islam Al Amin (Kuala Lumpur). (Mereka) terdiri dari Ustaz Suhaimi Ali, Ustaz Azmi Harun dan Ustazah Siti Noor.

Di antara ahli-ahli Lembaga Pengelola paling awal terlibat ialah En. Tajuddin, En. Ismail Che Mat, Dr. Abdul Halim. En. Shakri Abdullah, En. Fauzi Abdullah dan cikgu Abu Bakar Sahri. Tak lama kemudian En. Aman Hassan dilantik juga ke LP.

Usaha mencari tempat yang bersesuaian telah berhasil apabila Allahyarham Hj. Hassan Yaacob bersetuju mengizinkan Wisma PAP digunakan (sebagai premis sekolah). Kos permulaan dapat diatasi apabila sebilangan ahli-ahli JIM (Jemaah Islah Malaysia) memberi sumbangan tetap di samping derma dari orang ramai dan juga dari keluarga Allahyarham Hj. Hassan sendiri.

Penerimaan masyarakat pada awalnya amat berhati-hati kerana sekolah yang baru dan belum diuji pasti lagi. Pihak LP menghantar wakilnya iaitu Dr. Halim dan En. Aman Hassan berjumpa dengan pihak pentadbiran SRI ABIM sebagai langkah awal persefahaman.

Publisiti secara meluas dan Taklimat khas kepada ibu bapa Tadika Iman dibuat. Seramai 50 orang murid masuk sebagai perintis dan 5 orang guru: Ustaz Suhaimi, Ustaz Azmi, Ustazah Siti Nor, Ustazah Mazlina  termasuk seorang Guru Besar Ustaz Shakri - menjadi penghuni awal sekolah ini.

Guru Besar ketika itu bertindak sebagai kerani, tukang sapu dan jaga sekolah. Kegigihannya dan guru-guru yang lain tanpa mengira upahan yang setimpal adalah faktor penting dalam kejayaan menghadapi cabaran awal ini.